stanford-oval/wikipedia huggingface dataset:
Nena (yhtye)
Kokoonpano

Gabriele Susanne Kerner (Nena) – laulu
Carlo Karges – kitara, taustalaulu (kuoli vuonna 2002)
Jürgen Dehmel – bassokitara
Rolf Brendel – rummut, lyömäsoittimet
Jörn-Uwe Fahrenkrog-Petersen – kosketinsoitin, syntetisaattori, keytar, laulu sekä taustalaulu
Diskografia > Studioalbumit

Nena (1983)
? (1984)
Feuer und Flamme (1985)
Eisbrecher (1986)
Diskografia > Kansainväliset albumit

99 Luftballons (1984)
It’s All in the Game (1985)
Diskografia > Singlet

”Nur geträumt” (1982)
”99 Luftballons” (1983)
”Leuchtturm” (1983)
”? (Fragezeichen)” (1983)
”99 Red Balloons” (1983)
”Rette mich” (1984)
”Lass mich dein Pirat sein” (1984)
”Irgendwie, irgendwo, irgendwann” (1984)
”Just a Dream” (1984)
”? (Question Mark)” (1984)
”Kino (At the Movies)” (1984)
”Feuer und Flamme” (1985)
”Haus der drei Sonnen” (1985)
”Jung wie du” (1985)
”It’s All in the Game” (1985)
”Du kennst die Liebe nicht” (1986)
”Mondsong” (1986)
”Engel der Nacht” (1987)
Mäntsälän kesäkapina

Mäntsälän kesäkapina oli Mäntsälässä kesäkuussa 1932 tapahtunut yhteenotto paikallisten edellistalviseen Mäntsälän kapinaan osallistuneiden Lapuan liikkeen kannattajien ja viranomaisten välillä.
Alkusyynä sosialidemokraattien puhetilaisuus

Mäntsälän Kaukalammin kylän työväenyhdistyksen lavalla oli tarkoitus pitää sosialidemokraattien puhetilaisuus illalla 10. kesäkuuta 1932 Uudenmaan läänin vaalipiirin sos-dem. piirisihteerin Aleksi Lehtosen ollessa puhujana. Järjestäjät peruivat kuitenkin tilaisuuden kun paikalle tullut Mäntsälän v.t. nimismies ilmoitti ettei tilaisuutta voitu pitää koska siitä ei ollut ajoissa jätetty ilmoitusta nimismiehelle. Kokousyleisö hajaantui sen jälkeen ja piirisihteeri Lehtonen lähti sitten työmies Sulo Kajavan mökille yöpyäkseen siellä.
Yöllä kello yhden aikaan Kajavan mökille saapui autoilla noin 60 Lapuan liikkeen kannattajaa, joista osalla oli mukanaan pistooleja. He piirittivät mökin ja vaativat Lehtosta tulemaan ulos. Piirittäjiä johti maanviljelijä Kauno Talanterä Mäntsälän Sääksjärven kylästä. Kun sisälläolijat eivät tähän suostuneet vaativat piirittäjät Lehtoselta lupausta ettei hän enää tulisi ainakaan Mäntsälään puhumaan. Piirittäjät mursivat mökin ulko-oven ja olivat suunnittelemassa joukkoryntäystä sisälle. He muuttivat kuitenkin mielensä ja poistuivat sitten paikalta viisi tuntia kestäneen piirityksen jälkeen. Lehtoselle luvattiin suutari Erik Mätön kohtaloa, jos hän tulisi vielä puhumaan Mäntsälään.
Tutkimukset aloitetaan

Mäntsälän nimismies aloitti jutun tutkimukset mutta hän ei voinut jatkaa tutkimuksia Mäntsälässä alkaneiden asevelvollisten valvontakokousten vuoksi. Tutkimuksia saapui 13. kesäkuuta jatkamaan Uudenmaan läänin poliisitarkastaja Hultti. Todistajien kuulusteluissa selvisi että suurin osa piirittäjistä oli tullut Mäntsälän Sääksjärven kylästä. Hultti päätti siirtää sen vuoksi kuulustelut pidettäviksi Sääksjärvellä. Kun Huitti oli aamulla 14. kesäkuuta lähdössä Sääksjärvelle sai hän majapaikkaansa Mäntsälän majatalolla puhelun mieshenkilöltä, joka vaati Hulttia keskeyttämään tutkimukset ja poistumaan paikkakunnalta. Hultti ja hänen seurassaan olleet poliisit lähtivät uhkauksesta huolimatta Sääksjärvelle, jossa he aikoivat aluksi kuulustella maanviljelijä Kauno Talanterää. He eivät kuitenkaan onnistuneet tapamaan Talanterää eivätkä muitakaan kuulusteltavaksi aiottuja henkilöitä.
Poliisitarkastaja kapinallisten pidättämänä

16. kesäkuuta Talanterä soitti Hultille ja ilmoitti että haluaisi keskustella hänen kanssaan kotonaan. Hultti päätti lähteä sinne kolmen poliisin kanssa. Kun poliisitarkastaja saapui Talanterän taloon hänet teljettiin erääseen huoneeseen, jonne tuli kapteeni Mikkolaksi esittäytynyt etsintäkuulutettu Mäntsälän kapinaan osallistunut Kosti Paavo Eerolainen. Eerolainen soimasi polisitarkastajaa siitä että tämä oli kielloista huolimatta tullut Sääksjärvelle ja vaati tarkastajalta kaikenlaisia lupauksia. Huoneeseen tuli sitten myös Talanterä ja muitakin miehiä, jotka olivat nauttineet väkijuomia. He ilmoittivat että Sääksjärven miehet ampuisivat jokaisen poliisin joka tulisi heidän koteihinsa ja että heillä oli koossa miehiä monista pitäjistä ja aseistuksena riittävästi konekiväärejä ja muita aseita. He vannoivat myös ettei hallitus saisi heitä elävänä kotoaan. Talossa ja sen lähiympäristössä oli tässä vaiheessa useita kymmeniä aseistettuja miehiä. Hultti ja poliisit pääsivät vasta puolenyön maissa poistumaan talosta aseistetujen miesten saattamina. Aamuyöllä 17. kesäkuuta poliisien majapaikkana olleeseen Mäntsälän majataloon soitettiin ja Sääksjärveltä soittanut mieshenkilö vaati poliiseja heti poistumaan Mäntsälästä. Soittajaksi selvisi sääksjärveläinen maanviljelijä Albert Vuori.
Mäntsälään lähetetään sotaväkeä ja poliiseja pidättämään kapinallisia

Perjantai-iltana 17. kesäkuuta valtioneuvosto määräsi tasavallan suojelulain nojalla vangittaviksi mäntsäläläiset maanviljelijät Pentti Sakkisen, Albert Vuoren, Kauno Talanterän ja Rafael Gestrinin vaaran aiheuttamisesta yleiselle järjestykselle ja turvallisuudelle. Uudenmaan läänin v.t. maaherra kenraalimajuri Hugo Österman lähetti Mäntsälään Helsingistä 60 miehen poliisikomennuskunnan ja lisäksi noin 200 miestä Uudenmaan rykmentistä komentajanaan eversti Edvard Hanell.
Komennuskunta ja sotaväki saapuivat Mäntsälään aamuyöstä 18. kesäkuuta. Maanviljelijä Sakkinen vangittiin mutta muita vangittavaksi määrättyjä ja Eerolaista ei tavoitettu. Päivän aikana kaikkia Mäntsälään tulevia maanteitä vartioitiin ja Mäntsälän tärkeimmät keskuspaikat miehitettiin. Mitään vastarintaa ei ilmennyt ja jo iltapäivällä kolmasosa sotilaista ja 40 poliisia poistui Mäntsälästä. Poliisitarkastaja Hultti matkusti samana iltapäivällä takaisin Mäntsälään jatkaakseen keskeytyneitä kuulusteluja.
Kapinajohtajien pidätykset ja tuomiot

Rafael Gestrin osallistui puolustusministeri Jalo Lahdensuon kyyditysyritykseen heinäkuussa 1932 Lapualla. Hän ilmottautui itse poliisille Vaasassa 28. joulukuuta 1932.  Gestrin tuomittiin heinäkuussa 1933 2 vuoden 2 kuukauden kuritushuonerangaistukseen osallistumisestaan ministeri Lahdensuon kyyditysyritykseen.
Albert Vuori pidätettiin 27. joulukuuta 1932 kotoaan Mäntsälästä. Kauno Talanterä pidätettiin 30. joulukuuta 1932 ja hän oli paikalla kun Turun hovioikeus alkoi käsittelemään Mäntsälän kapinajuttua Albert Vuoren osalta seuraavana päivänä. Korkein oikeus vahvisti huhtikuussa 1934 Mäntsälän kapinajohtoon kuuluneiden Vuoren ja Talanterän tuomiot, Talanterä tuomittiin 1 vuoden 2 kuukauden kuritushuonerangaistukseen ja Vuori 1 vuoden 4 kuukauden kuritushuonerangaistukseen. Korkein oikeus säilytti ennallaan Turun hovioikeuden Pentti Sakkiselle marraskuussa 1932 langettaman 1 vuoden 8 kuukauden vankeustuomion.
Kosti Paavo Eerolainen pidätettiin 16. maaliskuuta 1933 Tallinnassa ja hänet luovutettiin Suomeen. Eerolainen passitettiin välittömästi suorittamaan hänelle jo aiemmin korkeimman oikeuden langettamaa kuritushuonetuomiota.  Eerolainen pääsi ehdonalaiseen vapauteen maaliskuussa 1936.
Kapinajohtajien myöhemmät vaiheet

Rafael Gestrin suomensi sukunimensä Haarmaksi. Hän kuoli vuonna 1991.  Vuonna 1880 syntynyt Albert Vuori kuoli 4. kesäkuuta 1944 Mäntsälässä. Vuonna 1900 syntynyt Kauno Samuel Talanterä kaatui talvisodassa Vahvialan Tervajoella 27. helmikuuta 1940. Pentti Mikael Sakkinen oli syntynyt 1898. Hän omisti 1928-1932 Hirvihaaran kartanon mutta se siirtyi pakkohuutokaupan kautta 1932 Mäntsälän kunnalle. Sakkinen kuoli Lahdessa vuonna 1975.
Kosti Paavo Eerolainen oli vapauduttuaan IKL:n Musta karhu-ravintolan vahtimestarina Viipurissa ja sitten kauppamatkustajana. Sotavuosina hän yleni luutnantiksi ja toimi jatkosodan aikana Koverin keskitysleirin päällikkönä. Hän pakeni syyskuussa 1945 Ruotsiin ja oli siellä vuoteen 1953 saakka työskennellen muun muassa metsätöissä. Suomeen palattuaan hän toimi kauppaedustajana. Eerolainen kuoli vuonna 1994.
Jyrki Richt

Jyrki Richt on suomalainen toimittaja. Hän sai vuonna 2010 Suuren Journalistipalkinnon vuoden journalistisesta teosta yhdessä Taina Kanervan, Salla Paajasen sekä Reeta Kivihalmen kanssa. Hän toimitti yli 30 vuoden ajan TV2:n Ajankohtaista kakkosta sen lopettamiseen asti 2015. Richt on toiminut myös Yleisradion ajankohtaistoiminnan päällikkönä.
Vuosina 1993–1994 Richt veti vuoroin Maarit Tastulan kanssa haastatteluohjelmaa Yhdenillan pysäkki. Hän sai erityisen hyvää palautetta haastateltuaan autolautta Estonian pelastustöiden pintasukeltajia sekä Marjatta Leppästä tämän äidin dementiasta.
Jyrki Salminen (Nokia)

Jyrki Salminen on suomalainen yritysjohtaja joka nimitettiin Salora Oy:n toimitusjohtajaksi vuonna 1984 ja sen jälkeen Salminen on toiminut eri johtotehtävissä Nokialla.
Juustola

Emmental-juuston valmistusta
Juustola on tuotantolaitos, joka valmistaa teollisesti juustoa. Suomessa juustolat toimivat aikaisemmin tavallisesti paikallisten ja alueellisten meijereiden yhteydessä, mutta meijerikoon kasvettua ei juustolan pitäminen osoittautunut kannattavaksi monillekaan meijereille. Tämän vuoksi juustolat ovat Suomessa alkaneet eriytyä varsinaisesta meijeritoiminnasta, jonka päätuote on pastöroitu ja pakattu maito.
No Surprises

| ”No Surprises” Radiohead |
| --- | --- | --- |

Singlen tiedot
 Albumilta: OK Computer
 Julkaistu: 12. tammikuuta 1998
 Formaatti: 12" vinyylilevy, CD, kasetti
 Tuottaja(t): Nigel Godrich, Radiohead
 Tyylilaji: vaihtoehtorock, poprock, ambient
 Kesto: 03.49
 Levy-yhtiö: Parlophone
Radioheadin muut singlet
| ”Karma Police” 1997 | ”No Surprises” 1998 | ”Pyramid Song” 2001 |
Musiikkinäytteet
Äänitiedostojen kuunteluohjeet
"No Surprises" on kolmas single Radioheadin vuoden 1997 albumilta OK Computer. Kappale sijoittui Britannian singlelistalla sijalle neljä.
Kappale on vuoden 2000 elokuvan L'Auberge espagnole soundtrackilla.
Cover-versiot

Oman versionsa kappaleesta ovat tehneet;
Japanilainen Triceratops yhtye. Kappaletta käytetään TV-ohjelma Ballad of a Shinigamin loppumusiikkina.
Shawn Lee, kappale on vuoden 2006 albumilla Exit Music: Songs with Radio Heads.
The Mountain Goats on tehnyt kappaleesta liveversion.
Iron & Wine soitti kappaleen encorenaan Pitchfork-musiikkifestivaaleilla akustisesti 14. heinäkuuta 2007.
The Chaser
Easy Star All-Stars, versio on albumilla Radiodread.
Ari Hest
Kappaleet

CD1 CDNODATAS04
"No Surprises" – 3:51
"Palo Alto" – 3:44
"How I Made My Millions" – 3:07
CD2 CDNODATA04
"No Surprises" – 3:50
"Airbag (Livenä Berliinistä)" – 4:49
"Lucky (Livenä Firenzestä)" – 4:34
Musiikkivideo

Kappaleesta tehtiin OK Computerin viimeinen musiikkivideo, ja sen ohjasi Grant Gee. Yksinkertaisessa videossa on lähikuva Thom Yorken päästä muovipallossa. Pallo täyttyy hitaasti vedellä, kunnes Yorken pää on kokonaan veden alla. Hän laulaa pallon täyttymisen jälkeen vielä 57 sekuntia. Meeting People Is Easy -dokumentissa kerrotaan, että Yorke pidätti henkeään vain murto-osan tästä ajasta. Hänen pitikin laulaa normaalia nopeammin, ja taustanauhaa nopeuttamalla päästiin oikeaan lopputulokseen.
Thom Yorke "No Surprisesin" musiikkivideolla.
Niclas Wallin

| Niclas Wallin |
| --- | --- |

Henkilötiedot
Syntynyt: 20. helmikuuta 1975 (ikä 49) Boden, Ruotsi
Kansalaisuus:   Ruotsi
Jääkiekkoilija
Lempinimi:  Nic, The Secret Weapon
Pelipaikka:  puolustaja
Maila:  vasen
Pituus:  190 cm
Paino:  100 kg
Seura
Seura:  Luleå HF
Sarja:  Elitserien
Pelinumero:  26
Pelaajaura
Pääsarjaura:  1996–
Aik. seurat:  Bodens IK (Ruotsi I) Brynäs IF (SEL) Cincinnati Cyclones (IHL) Carolina Hurricanes (NHL) San Jose Sharks (NHL)
NHL-varaus:  97. varaus, 2000 Carolina Hurricanes
| Stanley Cup  |
| --- | --- | --- |
|  | Carolina Hurricanes | 2006  |
Niclas Wallin (s. 20. helmikuuta 1975 Boden, Ruotsi) on ruotsalainen jääkiekkopuolustaja, joka pelaa Elitserien-joukkue Luleå HF:ssä. Hän on aiemmin pelannut NHL:ssä yhteensä 614 runkosarjaottelua tehopistein 21+58=79 ja keräten 460 jäähyminuuttia sekä 93 playoff-ottelua tehopistein 4+8=12 ja keräten 44 jäähyminuuttia. Isokokoinen Wallin on puolustava puolustaja, jonka vahvuuksiin kuuluu varmuus, vähät virheet ja alivoimapelaaminen. Hänen heikkouksiin kuuluu hyökkäyspään pelaaminen, loukkaantumisherkkyys sekä ajoittainen sääntöjen rajamailla pelaaminen.
Ura > Seuraura

Wallin on Bodens IK:n kasvatti. Hän pelasi joukkueessa ensimmäiset miesten pelinsä Ruotsin I-divisioonassa kaudella 1994–1995, jolloin Wallin pelasi 13 runkosarja- ja kaksi playoff-ottelua jääden ilman tehopisteitä. Samalla kaudella hän voitti myös J20 SuperElitin jäähypörssin 125 minuutillaan. Kaudella 1995–1996 Wallin pelasi I-divisioonassa 30 runkosarjaottelua tehopistein 2+7=9 sekä kaksi playoff-ottelua tehden yhden syöttöpisteen. Kaudeksi 1996–1997 hän siirtyi sarjatasoa ylemmäs Elitserieniin ja Brynäs IF:n riveihin, jossa tulokaskausi toi 47 runkosarjaottelussa tehot 1+1=2. Seuraavalla kaudella 1997–1998 Wallin keräsi Elitserienin yhden kauden jäähyennätyksensä 95 minuutillaan, joilla hän ja joukkuetoveri Tommy Melkersson sijoittuivat jäähypörssissä toiseksi. Heidän edellään oli vain Malmö Redhawksin Mats Lusth. Wallin voitti Ruotsin-mestaruuden keväällä 1999.
Carolina Hurricanes varasi Wallinin yli-ikäisenä neljännellä kierroksella 97. pelaajana NHL:n varaustilaisuudessa 2000. Hän siirtyi joukkueen organisaatioon jo seuraavaksi kaudeksi 2000–2001. Wallin pelasi Hurricanesin farmijoukkue Cincinnati Cyclonesissä, IHL:ssä, kahdeksan runkosarja- ja kolmen playoff-ottelun verran, mutta hän onnistui murtautumaan jo Hurricanesin NHL-miehistöön, jossa Wallinin tulokaskausi toi 37 runkosarja- ja kolmessa playoff-ottelussa tehot 2+3=5. Elokuussa 2002 hän teki kaksivuotisen jatkosopimuksen joukkueen kanssa, kuten taas heinäkuussa 2004. NHL:n työsulkukauden 2004–2005 Wallin pelasi kotimaassaan Luleå HF:n riveissä.
Kauden 2005–2006 päätteeksi Wallin voitti Hurricanesissa Stanley Cupin. Kesäkuussa 2006 hän teki nelivuotisen jatkosopimuksen joukkueen kanssa. Wallin kärsi Hurricanesissa useista loukkaantumisista ja hän pelasi yli 70 runkosarjaottelua vain kaudella 2002–2003. Wallin sai joukkueen kannattajien keskuudessa lempinimen "The Secret Weapon", sillä hänen kaikki kolme Hurricanesissa tekemäänsä playoff-maalia syntyivät jatkoajalla. Kesken viimeisen sopimustensa 2009–2010, helmikuussa 2010 Wallin ja kesän 2010 viidennen kierroksen varausvuoro kaupattiin San Jose Sharksiin vaihdossa toisen kierroksen varausvuoroon samalle kesälle. Kesäkuussa 2010 hän teki vuoden mittaisen jatkosopimuksen joukkueen kanssa. Wallin teki kevään 2011 pudotuspeleissä NHL-uransa neljännen maalinsa, joka ei tällä kertaa syntynyt jatkoajalla, mutta jäi kuitenkin toisen kierroksella Detroit Red Wingsiä vastaan pelatun toisen ottelun 2–1-vierasvoittomaaliksi. Näin ollen hänen kaikki NHL:n pudotuspelimaalinsa ovat jääneet voittomaaleiksi.
Wallin palasi kaudeksi 2011–2012 kotimaahansa ja teki kolmivuotisen sopimuksen Luleå HF:n kanssa. Hänestä tuli joukkueen kapteeni. Wallin pelasi kuitenkin aivotärähdysten takia vain 33 runkosarjaottelua. Huhtikuussa 2012 hänen uransa kerrottiin olevan vaakalaudalla.
Ura > Maajoukkueura

Wallin pelasi MM-kilpailuissa vuonna 2008, jolloin hän toimi Ruotsin varakapteenina.
Ned Flanders

| Nedward ”Ned” Flanders |
| --- | --- |

Ensiesiintyminen:  ”Joulurauha” (1. tuotantokausi)
Ääninäyttelijät:  Harry Shearer
Henkilötiedot
Sukupuoli:  Mies
Hiukset:  Ruskeat
Ikä:  60
Ammatti:  4. luokan opettaja
Tärkeimmät sukulaiset:  Pojat Rod ja Todd Flanders 1. vaimo Maude Flanders (kuollut) 2. vaimo Edna Krabappel (kuollut) Isä Ned Flanders Sr. Äiti Mona/Capri Flanders
Nedward ”Ned” Flanders Jr. on kuvitteellinen hahmo animaatiosarjassa Simpsonit. Hän on Flandersin perheen isä, joka asuu Simpsonin perheen naapurissa Springfieldin Evergreen Terracella. Ned Flanders on harras kristitty, joka menee uskossaan usein äärimmäisyyksiin. Hän on myös poikkeuksellisen kiltti, pehmeäluonteinen ja hyväuskoinen mies, jota sarjan päähenkilö Homer Simpson sen vuoksi inhoaa. Ned Flandersin ääninäyttelijä on Harry Shearer.
Ned Flanders on aina hyväntuulinen eikä koskaan pahantahtoinen tai ilkeä kenellekään, mutta erityisesti Homerin mielestä Flanders on todella ärsyttävä liioitellun hyveellisyytensä, ääriuskovaisuutensa ja omalaatuisen käytöksensä vuoksi. Flanders uskoo kristilliseen ohjeeseen ”lähimmäisensä rakastamisesta” niin täydellisesti, että sietää Homerilta törkeääkin käytöstä koskaan pahastumatta. Flandersilla on myös taipumus piinata pastori Lovejoyta pyytämällä jatkuvasti hengellisiä neuvoja tyhjänpäiväisiin moraalisiin ongelmiin.
Eräs Flandersin tunnuspiirteistä on hänen omalaatuinen puheensa, sillä voimasanojen sijasta hän täyttää kaikki lauseet lapsekkailla nonsense-sanoilla, erityisesti sanalla ”diddly”, jota hän käyttää usein jopa ylimääräisenä tavuna toisten sanojen keskellä.
Ned Flanders nähtiin ensi kerran jo 1. tuotantokauden ensimmäisessä jaksossa ”Joulurauha”. Ned on ollut sarjan aikana kahdesti naimisissa, mutta hänen molemmat vaimonsa, Maude Flanders ja Edna Krabappel, kuolivat. Nykyään hän on kahden poikansa Rod ja Todd Flandersin yksinhuoltajaisä.
Simpsonien hahmoista Flandersilla on ollut sarjan aikana kahdeksanneksi eniten dialogia.
Yleistä hahmosta

Ned Flanders näkee hengen johdatuksen arkisissa asioissa ja pyrkii elämään joka hetki Raamatun ohjeita noudattaen. Hän ei hyväksy muita uskontoja kuin kristinuskon. Hän kieltää itseltään ja perheeltään lukemattomia täysin harmittomia asioita, koska uskoo tai vähintään epäilee niiden olevan syntisiä. Hän vastustaa muun muassa juomista ja uhkapelejä. Flandersin perheessä kulutetaan lähes pelkästään kristillistä viihdettä, kuten uskonnollisia tv-ohjelmia ja lautapelejä. Flanders soittelee yhtenään pastori Lovejoylle ja pyytää neuvoja täysin mitättömiin ongelmiin, Lovejoyn suureksi harmiksi.
Flandersilla on tapana käyttää jatkuvasti kummallisia sananpäätteitä ja -täytteitä puheessaan – eräiden jaksojen mukaan myös kirjoittaessaan – ja korvata kaikki ”rumat sanat” äärimmäisen pehmennetyillä vastikkeilla. Hänen vakiohokemiaan ovat iloinen tervehdys ”Hi-diddly-ho, neighborinos!” (Heippa, naapuriinot!) ja suostumusta ilmaiseva ”okilly dokilly” (oukkelidoukkeli). Homer Simpsonilla on tapana todeta lähes kaikkiin Flandersin puheisiin ja ystävällisiinkin neuvoihin tylysti ”Shut up, Flanders!” (Pää kiinni Flanders!), mistä Ned ei koskaan vaikuta pahastuvan. Homer myös kutsuu Nediä nimellä ”Stupid Flanders” (tyhmä Flanders) ja varastelee jatkuvasti Nedin omaisuutta eikä palauta lainaamiaan tavaroita, mutta Ned ei koskaan nosta asiasta meteliä vaan antaa kaiken tapahtua. Muutaman yksittäisen kerran Flanders on menettänyt hermonsa ja suuttunut Homerille, mutta tämä on erittäin harvinaista.
Ned Flanders on vasenkätinen ja omistaa Springfieldin ostoskeskuksessa Vasuri (engl. Leftorium) -nimisen kaupan, jossa myydään vasenkätisille suunnattuja tuotteita. Hän perusti kaupan 3. kauden jaksossa ”Ystävä hädässä”, sitä ennen hän oli ollut apteekkari.
Kuten talonmies Willie, myös Ned Flanders näyttää aina ilman paitaa paljon lihaksikkaammalta kuin muuten. Hän harrastaa kuntoilua ja on voimakas. Joskus Ned kiljuu tai laulaa niin korkealla äänellä, että hän kuulostaa naiselta.
Joissain sarjan jaksoissa on absurdeja irtovitsejä, joissa Jumala ilmestyy taivaasta auttamaan Flandersia tämän ollessa pulassa.
Avioliitot

Sarjan alkupuolella Ned Flanders oli onnellisesti naimisissa Maude Flandersin kanssa, joka kuitenkin kuoli Homerin tahattomasti aiheuttamassa onnettomuudessa 11. kauden jaksossa ”Autoilun uhri”. Lisäksi 10. kauden jaksossa ”Ned Flandersin uusi elämä” Flanders syyllistyi kaksinnaimiseen mennessään Homerin yllytyksestä ja hetken päähänpistosta humalassa naimisiin lasvegasilaisen tarjoilijan kanssa, mutta tämä liitto jäi merkityksettömäksi, vaikka Flandersin ”Vegas-vaimo” myöhemmin ilmaantuikin hetkeksi Springfieldiin 13. kauden jaksossa ”Perhetarkastus”. Mauden kuoltua Ned eli leskenä poikiensa Rodin ja Toddin kanssa. Hänellä on ollut suhteita muun muassa Hollywood-näyttelijättär Sara Sloanen ja kristillisen rock-laulaja Rachel Jordanin kanssa.
Flanders alkoi tapailla opettaja Edna Krabappelia 22. kauden viimeisessä jaksossa ”Miehiä menneisyydestä”. Katsojat saivat äänestää 22. ja 23. kauden välisellä tauolla Simpsonien internet-sivulla, tulisiko Nedistä ja Ednasta pysyvästi pari, jolloin enemmistö äänesti puolesta. Nedin ja Ednan kerrottiin menneen naimisiin 23. kauden jaksossa ”Nedna”. Ednan ääninäyttelijä Marcia Wallace kuitenkin kuoli vuonna 2013, joten Ednan hahmo poistui sarjasta 25. kauden aikana. Ednan kuolema on myöhemmin vahvistettu (kuolinsyytä ei ole kerrottu), joten Ned on nyt kaksinkertainen leski.
Hahmon historia

Ned Flandersin vanhemmat Ned Sr. ja Mona Flanders olivat vapaamielisiä beatnikeja, jotka antoivat pojalleen täysin vapaan kasvatuksen. Heidät nähtiin ensimmäisen kerran lyhyessä takaumassa 5. kauden jaksossa ”Ikävä rehtoria”. 8. kauden jakson ”Barbaran pyörteissä” mukaan vapaa kasvatus teki Nedistä lapsena kurittoman ja hyperaktiivisen, joten vanhemmat veivät hänet laitoshoitoon. Siellä annettu selkäsaunaterapia sai hänet lopulta talttumaan, mutta seurauksena hän ei pysty enää ilmaisemaan mitään kielteisiä tunteitaan. Nedin vanhemmat ovat yhä elossa. Heidät nähtiin sarjan nykyhetkessä ensi kerran 23. kauden jaksossa ”Nedna”. He esiintyivät myös 24. kauden jaksossa ”Parempia ihmisiä”, jossa Nedin isä kutsui tämän äitiä nimellä Capri. Ned Flandersin isoäiti nähtiin muutaman vuoden päähän sijoittuneissa takaumissa 4. kauden jaksossa ”Lisan ensimmäinen sana” ja 26. kauden jaksossa ”Taistelutantereella”, mutta hän on ilmeisesti sittemmin kuollut.
Flandersin iästä on annettu sarjassa ristiriitaisia tietoja. 10. kauden jaksossa ”Ned Flandersin uusi elämä” hän mainitsee olevansa 60-vuotias, mutta jaksossa ”Barbaran pyörteissä” hänet nähdään 30 vuoden takaisessa takaumassa, jossa hän on korkeintaan 10-vuotias.
Sarjan varhaisimpina aikoina, etenkin 1. kaudella, Ned Flanders oli lähinnä Simpsonin perheen hieman menestyneempi naapuri, jota Homer kadehti, koska Flandersilla oli onnellisempi perhe ja varaa asioihin, joihin Simpsoneilla ei ollut varaa. Pian sarjassa alettiin korostaa yhä voimakkaammin Flandersin uskovaisuutta, josta tuli hahmon näkyvin piirre. Muutos näkyi esimerkiksi siten, että vielä 2. kauden jaksoissa ”Naapurukset” ja ”Aviokriisi” Flanders saattoi tarjoilla Homerille olutta ja drinkkejä, mutta myöhemmin hänestä tehtiin raivoraitis ja alkoholin vastustaja. Simpsonien fanit kehittivät termin ”flanderisaatio” (flanderization) kuvaamaan kehitystä, jossa fiktiivisen hahmon yksi ominaisuus vähitellen syrjäyttää muut ominaisuudet. Muutoksen seurauksena Flandersista tuli myös aiempaa suvaitsemattomampi.
4. kauden jakson ”Palkitut” lopussa nähdään pariminuuttinen itsenäinen Flanders-tarina, joka on osa kuvitteellista omaa sarjaansa The Adventures of Ned Flanders. Sillä on jopa oma tunnuslaulu, mutta yhtään toista jaksoa ei ole tehty.
29. kauden jaksossa ”Flanders floppaa” Ned Flandersin Vasuri-kauppa meni konkurssiin ja hän löysi uuden työpaikan Springfieldin ala-asteelta Ednan entisen luokan opettajana. Hän ilmeisesti jatkoi tässä työssä aina 33. kaudelle saakka, jolloin Bartin opettajaksi tuli Rayshelle Peyton -niminen uusi hahmo.